
ŠAKIŲ RAJONO SAVIVALDYBĖS  TARYBA

SPRENDIMAS

DĖL SUTIKIMO PERIMTI  VALSTYBĖS TURTĄ  IR JO PERDAVIMO
2011 m. balandžio 28 d. Nr. T-17
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 6 str. 24 p., 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 2 p., 13 str. ir 17 str. 1 d. 4 p. bei atsižvelgdama į Turto valdymo ir ūkio departamento prie  Lietuvos Respublikos vidaus reikalų ministerijos 2011 m. kovo 24 d. raštą Nr. 8D-397 ,,Dėl turto perdavimo“,  n u s p r e n d ž i a:


1. Sutikti perimti rajono savivaldybės nuosavybėn savarankiškajai savivaldybės funkcijai (informacinės visuomenės plėtros įgyvendinimas) įgyvendinti valstybei nuosavybės teise priklausantį ir šiuo metu Turto valdymo ir ūkio departamento prie Lietuvos Respublikos vidaus reikalų ministerijos patikėjimo teise valdomą, įgytą projektui „Integruoto viešųjų interneto prieigos centrų (VIPC) tinklo kūrimas ir plėtra ir jo funkcionavimo užtikrinimas“ vykdyti, ilgalaikį materialųjį  turtą, kurio likutinė vertė – 9945,00  Lt, pagal priedą.


2. Naudoti šio sprendimo l punkte nurodytą turtą projektui „Integruoto viešųjų interneto prieigos centrų (VIPC) tinklo kūrimas ir plėtra ir jo funkcionavimo užtikrinimas“ įgyvendinti ir, įtraukus į rajono savivaldybės administracijos turto apskaitą, perduoti jį laikinai neatlygintinai valdyti ir naudotis pagal panaudos sutartį dešimčiai metų Marijampolės profesinio rengimo centrui.


3. Įgalioti rajono savivaldybės administracijos direktorių:


3.1. pasirašyti rajono savivaldybės vardu šio sprendimo 1 punkte nurodyto ilgalaikio materialiojo turto perdavimo ir priėmimo aktą;


3.2. pasirašyti su Marijampolės profesinio rengimo centro direktoriumi panaudos sutartį bei turto perdavimo-priėmimo aktą.

Meras

           Juozas Bertašius

